CELEX: 62017CN0592
Language: el
Date: 2017-10-12 00:00:00
Title: Υπόθεση C-592/17: Αίτηση προδικαστικής αποφάσεως την οποία υπέβαλε το Vestre Landsret (Δανία) στις 12 Οκτωβρίου 2017 — Skatteministeriet κατά Baby Dan A/S

11.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 424/25
            
         Αίτηση προδικαστικής αποφάσεως την οποία υπέβαλε το Vestre Landsret (Δανία) στις 12 Οκτωβρίου 2017 — Skatteministeriet κατά Baby Dan A/S
   (Υπόθεση C-592/17)
   (2017/C 424/37)
   Γλώσσα διαδικασίας: η δανική
   
      Αιτούν δικαστήριο
   
   Vestre Landsret
   
      Διάδικοι στην υπόθεση της κύριας δίκης
   
   
      Προσφεύγων: Skatteministeriet
   
      Καθής: Baby Dan A/S
   
      Προδικαστικό ερώτημα
   
   
               —
            
            
               Πρέπει οι άτρακτοι στερέωσης με τα περιγραφόμενα συγκεκριμένα χαρακτηριστικά να θεωρούνται μέρος των κιγκλιδωμάτων ασφαλείας για την προστασία των παιδιών;
            
         
               —
            
            
               Σε περίπτωση καταφατικής απαντήσεως στο πρώτο ερώτημα, δηλαδή αν οι άτρακτοι στερέωσης θεωρούνται μέρος των κιγκλιδωμάτων ασφαλείας για την προστασία των παιδιών, πρέπει να κατατάσσονται στην κλάση 9403 90 10 της ΣΟ ή στις κλάσεις 7326 και 4421 της Συνδυασμένης Ονοματολογίας;
            
         
               —
            
            
               Σε περίπτωση αρνητικής απαντήσεως στο πρώτο ερώτημα, δηλαδή αν οι άτρακτοι στερέωσης δεν θεωρούνται μέρος των κιγκλιδωμάτων ασφαλείας για την προστασία των παιδιών, πρέπει να κατατάσσονται στην κλάση 7318 15 90 της ΣΟ ή στην κλάση 7318 19 00 της Συνδυασμένης Ονοματολογίας;
            
         Εάν οι άτρακτοι στερέωσης με τα περιγραφόμενα συγκεκριμένα χαρακτηριστικά πρέπει να καταταγούν στην κλάση 7318 15 90 της Συνδυασμένης Ονοματολογίας, ζητείται από το Δικαστήριο της Ευρωπαϊκής Ένωσης να αποφανθεί επί του ακόλουθου προδικαστικού ερωτήματος:
   
               —
            
            
               Είναι άκυρος ο κανονισμός (ΕΚ) 91/2009 (1) του Συμβουλίου, της 26ης Ιανουαρίου 2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας, λόγω του ότι η Επιτροπή και το Συμβούλιο –σύμφωνα με το δευτεροβάθμιο όργανο επίλυσης διαφορών του ΠΟΕ– βασίστηκαν σε διαδικασία που συνδέει την έννοια της βιομηχανίας της Ευρωπαϊκής Ένωσης με την προθυμία παραγωγών της Ευρωπαϊκής Ένωσης να συμπεριλαμβάνονται σε δείγμα και να αποτελούν αντικείμενο ελέγχου, όπερ καταλήγει σε διαδικασία αυτοεπιλογής, η οποία προκαλεί σημαντικό κίνδυνο στρέβλωσης της έρευνας και του αποτελέσματος;
            
         
      (1)  Κανονισμός (ΕΚ) 91/2009 του Συμβουλίου, της 26ης Ιανουαρίου 2009, για την επιβολή οριστικού δασμού αντιντάμπινγκ στις εισαγωγές ορισμένων συνδετήρων από σίδηρο ή χάλυβα καταγωγής Λαϊκής Δημοκρατίας της Κίνας (ΕΕ 2009, L 29, σ. 1).